ଯାଜପୁରଃ କରୋନାକୁ ବିପର୍ଯ୍ୟୟ ବୋଲି ଘୋଷଣା କରିବା ପରେ ରାଜ୍ୟ ସରକାର ସମଗ୍ର ରାଜ୍ୟରେ ଲକ୍ ଡାଉନ କରିଛନ୍ତି । କେବଳ ମେଡିସିନ ଦୋକାନ ଓ ଅତ୍ୟାବଶ୍ୟକ ସାମଗ୍ରୀର ବିକ୍ରୟକୁ ପ୍ରାଧାନ୍ୟ ଦିଆଯାଇଛି । ତେବେ ଏହି ସାମଗ୍ରୀ ନେବା ବାହାନାରେ ଅନେକ ବ୍ୟକ୍ତି ଅଯଥାରେ ଗହଳିକରି ରାସ୍ଥାରେ ବୁଲୁଛନ୍ତି । ପୁର୍ବରୁ ଦୋକାନ ଗୁଡିକର ଖୋଲିବା ସମୟକୁ ପରିବର୍ତ୍ଥନ କରାଯାଇ ବର୍ତ୍ତମାନ ପୂର୍ବାହ୍ନ ୭ଘଟିକାରୁ ୯ଘଟିକା ଓ ଅପରାହ୍ନ ୩ଘଟିକାରୁ ୫ ଘଟିକା ପର୍ଯ୍ୟନ୍ତ ଖୋଲାଯିବ ବୋଲି ଜିଲ୍ଲାପାଳ ରଂଜନ କୁମାର ଦାସ ନିର୍ଦ୍ଦେଶ ଦେଇଛନ୍ତି । ସେହି ସମୟ ସୀମା ମଧ୍ୟରେ ବ୍ୟକ୍ତି ବିଶେଷମାନେ ସେମାନଙ୍କର ଆବଶ୍ୟକୀୟ ଉପକରଣ କ୍ରୟ କରିପାରିବେ ।
